An Naga City Science High School iyo naitogdas sa pagsunod sa mga kinakaipo sa DECS Order Nos. 5, s. 1989, 19-a,s.1994 asin 69, s.1993, na makatao para sa sekundaryang edukasyon na programa na may espesyal na reperensya sa siyensya. An departamento nagkaigwa nin inisyatibo na magmokna nin Halangkaw na Paadalang Pang-Siyensya sa mga pampublikong halangkaw na paadalan, sa pakikipagtabangan sa Departmento kan Siyensya asin Teknolohiya (DOST). An pagtogdas iyo an simbag sa marikas na pangangaipo sa dibisyon na makamokna nin halangkaw na paadalang pang-siyensya na mapadagos sa paggiya nin mga matataling aki na pigpunan kan proyektong SMART. Dagos, sa irarom kan Resolusyon Num. 94-030, an mga miyembro kan Ikaapat na Sangguniang Panlunsod nagtugot kan 1994 na an Alkalde kan Syudad iyo matawan nin awtoridad na makipagnegosyar sa DECS asin DOST para sa pagtogdas kan halangkaw na paadalang pang-siyensya sa Syudad nin Naga.